# Brandon Teena

### Wikipedia

| Tätä artikkelia tai artikkelin osaa on pyydetty parannettavaksi.
Voit auttaa Wikipediaa parantamalla artikkelia. Lisää tietoa saattaa olla keskustelusivulla.

Brandon Teena (12. joulukuuta 1972 - 31. joulukuuta 1993 syntymänimeltä Teena Renae Brandon), syntynyt Lincolnin kaupungissa Nebraskan osavaltiossa. Brandon Teena syntyi naiseksi, mutta 90-luvulla hän alkoi elää miehenä. Teena oli tunnetuimpia amerikkalaisia transsukupuolisia ihmisiä, jonka tarina on koskettanut syvästi monia ihmisiä. Brandon Teena BBC:n sivuilla

Vuonna 1993, jonkin aikaa sen jälkeen, kun oli alkanut elää miehenä, Teena muutti Humboldtin pikkukaupunkiin. Teena tapasi 19-vuotiaan Lana Tisdalen marraskuussa ja pari alkoi seurustella joulukuun alussa. Joulukuussa 1993 Falls Cityssä paikallinen poliisi pidätti Teenan mm. alkoholin hallussapidon ja aikaisempien sekkiväärennnösten vuoksi ja havaitsi tämän olevan laillisesti ja biologisesti nainen. Poliisi julkaisi tämän tiedon paikallislehdessä. Joulupäivänä 1993 uutisesta raivostuneet Teenan ja Tisdalen tuttavat John Lotter ja Marvin Thomas Nissen pahoinpitelivät ja raiskasivat Brandon Teenan joulujuhlien yhteydessä. Teena ilmoitti raiskauksen poliisille. Seriffi Laux ei pidättänyt hyökkääjiä, vaikka poliisilaitoksella yleisesti tiedettiin Lotterin ja Nissenin raiskanneen ja pahoinpidelleen Teenan. Huolimatta Teenan sisaren painostuksesta, syyllisiä ei pidätetty eikä raiskauksesta nostettu syytettä: ei vaikka Teena kertoi poliiseille Nissenin ja Lotterin uhanneen tappaa tämän.

Viikko tuon ilmoituksen jälkeen uudenvuoden aattona Lincolnissa sijaitsevasta talosta löydettiin ammuttuina 21-vuotias Brandon Teena, yksinhuoltajaäiti Lisa Lambert (24) ja Philip DeVine (22). Lotter ja Nissen olivat suunnitelleet murhaa viikon kuultuaan Teenan ilmoitettua raiskauksesta. Lambertin luona asunut Teena oli ensimmäinen, jonka Lotter ja Nissen surmasivat: Lambertin annettiin laskea vauvansa kehtoon ennen kuin hänet ammuttiin. Lopuksi Lotter ja Nissen surmasivat vielä Philip DeVinen, joka oli ollut kyläilemässä asunnossa. Thomas Nissen puukotti Teenan ruumista vielä ampumisen jälkeen ja heitti sen jälkeen aseet läheiseen jokeen.

Seriffi Charles B. Lauxia kritisoitiin pian murhan jälkeen: miksi hän ei ollut pidättänyt raiskaajia ja estänyt siten murhaa? Poliisin toiminta viittasi kritisoijien mielestä viharikokseen, joka johtui Teenan transseksuaalisuudesta. Nebraskan korkein oikeus nuhteli Lauxia myöhemmin tuomari John Hendryn sanoin: "Lauxin käytös oli äärimmäistä ja törkeää, kaikki säädyllisyyden rajat ylittävää, ja sitä on pidettävä kammottavana ja sivistyneessä yhteiskunnassa täysin sietämättömänä." Tapa, jolla Laux kuulusteli Teenaa nauhoitetussa todisteessa oli oikeuden mukaan julmaa ja epäinhimillistävää. Laux menetti pian tämän jälkeen virkansa seriffinvaalissa ja työskentelee nykyään vanginvartijana.

Vuonna 1995 alkoivat tapauksen oikeudenkäynnit. Marvin Thomas Nissen (22) todisti John Lotteria vastaan ja sai elinkautisen tuomion ensimmäisen asteen murhasta ja kahdesta toisen asteen murhasta. John Lotter (22)tuomittiin kuolemaan kolmesta ensimmäisen asteen murhasta, vaikka hän väittikin nukkuneensa autossa, kun Nissen ampui Teenan, Lambertin ja DeVinen. Vuonna 2000 Lotter pääsi mukaan Benettonin mainoskampanjaan, jossa kampanjoitiin kuolemanrangaistusta vastaan vaatteiden myynnin sivussa. Internetissä kerätään nimiä Lotterin säästämiseksi sähkötuolilta. Lotter asianajajineen on tehnyt useita valituksia tuomiostaan ja pyytänyt uutta oikeudenkäyntiä. Lotter odottaa tuomionsa täytäntöönpanoa edelleen. John Lotter Oliviero Toscanin kuvassa

Vuonna 1999 Oscar-palkinnon voittanut elokuva Boys Don't Cry perustuu Teenan kuolemaa edeltäviin tapahtumiin. Boys Don't Cry ImDb:ssäHänen kohtalonsa herättämiä kysymyksiä tutkii myös dokumenttielokuva The Brandon Teena Story. Molemmat elokuvat tuovat esiin amerikkalaisen yhteiskunnan suvaitsemattomuutta poikkeavaan seksuaalisuuteen ja kysyvät, miksi se, että Teena halusi elää miehenä, oli tärkeämpää ja vaarallisempaa kuin se, että hänen turvallisuutensa oli uhattuna suvaitsemattomassa yhteisössä.

Haettu osoitteesta http://fi.wikipedia.org../../../b/r/a/Brandon_Teena_ddfe.html

Luokat: Huomiota kaipaavat sivut | Surmatut yhdysvaltalaiset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- עברית
- Magyar
- Polski
- Русский